## Odluka o utvrđivanju službenih geodetskih datuma i ravninskih kartografskih projekcija Republike Hrvatske

### NN 110/2004 (11.8.2004.), Odluka o utvrđivanju službenih geodetskih datuma i ravninskih kartografskih projekcija Republike Hrvatske

# Vlada Republike Hrvatske

2107

Na teme­lju članka 9. stavka 2.
Zakona o državnoj izmjeri i katastru nekretnina (»Narodne novine«, broj 128/99)
Vlada Republike Hrvatske je na sjednici održanoj 4. kolovoza 2004. godine,
donijela

## ODLUKU

### O UTVRĐIVANJU SLUŽBENIH GEODETSKIH DATUMA I RAVNINSKIH KARTOGRAFSKIH PROJEKCIJA REPUBLIKE HRVATSKE

I.

Položajni datum Republike
Hrvatske

1) Europski terestrički
referentni sustav za epohu 1989,0 (*European Terrestrial Reference System
1989)* – skraćeno ETRS89, utvrđuje se službenim nepromje­njivim i o vremenu
neovisnim položajnim referentnim koordinatnim sustavom za Republiku Hrvatsku.

2)
Elipsoid GRS80 s veličinom velike poluosi a = 6378137,00 m i sp­ljoštenošću
m = 1/298,257222101 određuje se službenim
matematičkim modelom za Zem­ljino tijelo u Republici Hrvatskoj.

3)
Položajna mreža koju čini 78 osnovnih trajno stabiliziranih geodetskih točaka
čije su koordinate određene u ETRS89, određuje se osnovom položajnog
referentnoga koordinatnog sustava Republike Hrvatske.

4)
Položajnom referentnom koordinatnom sustavu Republike Hrvatske u kojem su
koordinate 78 osnovnih geodetskih točaka određene 1996. godine određuje se
naziv – Hrvatski terestrički referentni sustav za epohu 1995.55 – skraćeno
HTRS96.

II.

Visinski datum Republike Hrvatske

1) Ploha geoida koja je određena
sred­njom razinom mora na mareografima u Dubrovniku, Splitu, Bakru, Rovi­nju i
Kopru u epohi 1971.5 određuje se referentnom plohom za računa­nje visina u
Republici Hrvatskoj.

2) Visinska mreža koju čine
trajno stabilizirani reperi II. nivelmana visoke točnosti čije su visine
određene u sustavu (normalnog) Zem­ljinog po­lja sile teže, određuje se osnovom
visinskog referentnog sustava Republike Hrvatske.

3) Visinskom referentnom sustavu
Republike Hrvatske određenom na teme­lju sred­nje razine mora određuje se naziv
– Hrvatski visinski referentni sustav za epohu 1971.5 – skraćeno HVRS71.

III.

Gravimetrijski datum
Republike Hrvatske

1) Referentni sustav za određiva­nje
ubrza­nja sile teže čiju osnovu čini međunarodna gravimetrijska standardna
mreža *(International Gravity Standardisation Network 1971)* – skraćeno
IGSN71 određuje se gravimetrijskim referentnim sustavom Republike Hrvatske.

2) Referentnim nivo-elipsoidom
za određiva­nje normalnog po­lja ubrza­nja sile teže u Republici Hrvatskoj
određuje se GRS80 elipsoid s pripadajućim fizikalnim parametrima: geocentričnom
gravitacijskom konstantom GM = 398600,5 ¤ 109 młs-˛ i
kutnom brzinom Zem­ljine rotacije w = 7,292115 ¤ 10-5
rad s-1.

3)
Osnovna gravimetrijska mreža koju čini 6 trajno stabiliziranih točaka apsolutne
gravimetrijske mreže i 36 trajno stabiliziranih gravimetrijskih točaka
gravimetrijske mreže I. reda, na kojima je ubrza­nje sile teže određeno u
IGSN71 određuje se osnovom gravimetrijskog referentnog sustava Republike
Hrvatske.

4)
Gravimetrijskom referentnom sustavu Republike Hrvatske u kojem je ubrza­nje
sile teže na 42 točke osnovne gravimetrijske mreže određeno 2003. godine,
određuje se naziv – Hrvatski gravimetrijski referentni sustav 2003 – skraćeno
HGRS03.

IV.

Ravninske kartografske
projekcije Republike Hrvatske

1)
Koordinatni sustav poprečne Mercatorove (Gauss-Krügerove) projekcije – skraćeno
HTRS96/TM, sa sred­njim meridijanom 16°0ž i linearnim mjerilom na sred­njem
meridijanu 0,9999 određuje se projekcijskim koordinatnim sustavom Republike
Hrvatske za područje katastra i deta­ljne državne topografske kartografije.

2)
Koordinatni sustav uspravne Lambertove konformne konusne projekcije – skraćeno
HTRS96/LCC, sa standardnim paralelama 43°05ž i 45°55ž određuje se projekcijskim
koordinatnim sustavom Republike Hrvatske za područje pre­gledne državne
kartografije.

3)
Koordinatni sustavi kartografskih projekcija teme­lje se na hrvatskom
terestričkom referentnom sustavu definiranom u točki 1. ove Odluke.

4)
Za potrebe Oružanih snaga Republike Hrvatske usvaja se projekcijski koordinatni
sustav univerzalne poprečne Mercatorove projekcije *(Universal Transverse
Mercator – UTM)* sukladno Sporazumu o standardizaciji »STANAG 2211«, država
članica NATO saveza, 5. izda­nje od 15. srp­nja 1991. godine.

V.

Novi
službeni geodetski datumi i ravninske kartografske projekcije u službenu
uporabu uvodit će se postupno.

Zadužuje
se ravnate­lj Državne geodetske uprave da u roku od 6 mjeseci od dana objave
ove Odluke, donese program uvođe­nja novih službenih geodetskih datuma i
kartografskih projekcija u službenu uporabu.

VI.

Zadužuje
se Državna geodetska uprava da uvede nove službene geodetske datume i ravninske
kartografske projekcije u službenu uporabu, najkasnije do 1. siječ­nja 2010. godine.

VII.

Odluku
o načinu i dinamici uvođe­nja kartografske projekcije iz točke IV. stavka 4.
ove Odluke, donijet će ministar obrane.

VIII.

Ova
Odluka stupa na snagu danom donoše­nja, a objavit će se u »Narodnim novinama«.

Klasa:
931-01/04-01/01
Urbroj: 5030115-04-1
Zagreb, 4. kolovoza 2004.

Predsjednik
**dr. sc.** **Ivo Sanader**, v. r.

Odluka, NN 110/2004-2107